Държавен вестник, бр. 64, 2012 г., стр. 41

БРОЙ  64	
Д Ъ Р Ж А В Е Н  В Е С Т Н И К 	
СТР.  41  
(б)	 Кворум
Кворумът на всяко Събрание на Облигаци­
онерите за приемане на Извънредно решение 
следва да бъде:
(i)	
две или повече лица, държащи или 
представляващи най-малко 50 % 
от общата сума по главниците на 
неизплатените Облигации; или
(ii)	 при отлагане на събранието по­
ради липса на кворум, при всяко 
отлагане на Събрание на Облига­
ционерите, едно или повече лица, 
държащи или представляващи 
най-малко 25 % от общата сума 
по главниците на неизплатените 
Облигации,
при условие обаче че всички предложения, 
свързани със Запазен въпрос, могат да бъдат 
одобрявани единствено с Извънредно решение, 
прието на Събрание на Облигационерите, на 
което кворумът се формира от присъствието 
на две или повече лица, държащи или пред­
ставляващи най-малко 75 % от общата сума 
по главниците на неизплатените Облигации.
(в)	 Запазени въпроси
За целите на настоящите Условия „Запазен 
въпрос“ означава всяко предложение:
(i)	
за промяна на датата или на ме­
тода за определяне на датата за 
плащане на главница, лихва или 
всяка друга сума във връзка с 
Облигациите, да се намали или 
да се погаси сумата по главница, 
лихва или всяка друга сума, дъл­
жима на каквато и да е дата във 
връзка с Облигациите, или да се 
измени методът за изчисляване на 
главница, лихва или всяка друга 
сума, дължима на каквато и да е 
дата във връзка с Облигациите;
(ii)	 за промяна на валутата, в която 
следва да бъде изплатена всяка 
дължима във връзка с Облигаци­
ите сума или на мястото, където 
всяко плащане следва да бъде 
извършено;
(iii)	 за промяна на кворума, необходим 
за всяко Събрание на Облигаци­
онерите или на мнозинството за 
приемане на Извънредно реше­
ние, Писмено решение или друго 
решение на Облигационерите, 
или на броя или процентното 
съотношение на гласовете, които 
се изисква да бъдат дадени, или 
на броя или процентното съот­
ношение на Облигациите, които 
следва да се държат, във връзка 
с приемането на каквото и да е 
решение или действие от страна 
на Облигационерите или всеки 
един от тях;
(iv)	 за промяна на настоящата дефи­
ниция, дефиницията на „Извън­
редно решение“, дефиницията на 
„неизплатен“ или дефиницията на 
„Писмено решение“;
(v)	 за промяна или отмяна на раз­
поредбите относно Облигациите, 
изложени в Условие 3 (Правна 
характеристика);
(vi)	 за промяна на разпоредбите от­
носно Облигациите, определящи 
обстоятелствата, при които Обли­
гациите могат да бъдат обявени 
за дължими и изискуеми преди 
определената матуритетна дата, 
посочена в Условие 9 (Неизпъл­
нение);
(vii)	за промяна в приложимото право 
спрямо Облигациите, съдилищата, 
под юрисдикцията на които Еми­
тентът е поставил Облигациите, 
на задължението на Емитента да 
поддържа представител за обслуж­
ване на процеса в Англия или в 
отказа от имунитет от страна на 
Емитента във връзка с действията 
или процедурите, предприети от 
който и да е от Облигационерите 
съгласно Условие 17 (Приложимо 
право и юрисдикция); или
(viii)	за промяна на някоя от разпоред­
бите на настоящите Условия във 
връзка с каквато и да е размяна 
или замяна на Облигациите срещу 
или конвертиране на Облигациите 
в каквито и да е други облигации 
или ценни книги на Емитента или 
на друго лице, което би довело до 
изменения в Условията, които с 
измененията са по-малко благо­
приятни за Облигационерите, като 
тези изменени Условия следва да 
се прилагат вместо:
(А)	 разпоредбите, уреждащи ка­
квито и да е други облигации 
или ценни книжа на Емитента 
или на което и да е друго 
лице, произтичащи в резултат 
на съответната размяна или 
замяна, или конвертиране; 
или
(Б)	 в случай че в резултат на съ­
ответната размяна или замя­
на, или конвертиране, бъдат 
издадени повече от един клас 
облигации или ценни книжа, 
разпоредбите относно класа, 
който има най-голяма обща 
сума на главницата.